**ПРОТОКОЛ**

№ 031 /07.03.2024 г.

Днес 07.03.2024 г. в гр. Ихтиман се проведе заседание на Общинска избирателна комисия – Ихтиман. На заседанието присъстваха:

Председател: Даниел Лазаров Грънчаров

Зам.-Председател: Борислав Иванов Пашунов

Зам.-Председател: Зоя Иванова Иванова

Зам.-Председател: Емил Димитров Митев

Зам.-Председател: Светлана Христова Благоева

Секретар Илия Богданов Белитов

Членове: Станислава Ангелова Стоянова

Д-р Виктория Викторовна Чобанова

Мариета Юриева Козлова

Стоян Георгиев Дойчев

Анелия Петрова Пандезова

Председателят на комисията откри заседанието, установи присъствие на 11 члена на ОИК - Ихтиман и наличие на кворум. Председателят на комисията запозна присъстващите с проекта за дневен ред, като след разисквания единодушно с 11 гласа „ЗА” бе приет следния дневен ред:

1. Разглеждане и запознаване с Решение № ПП-02-578 А/15.02.2024 г. на КЗЛД:
2. Разглеждане и запознаване с Решение № ПП-02-578 Б/15.02.2024 г. на КЗЛД;
3. Прекратяване предсрочно пълномощията на общински съветник в Община Ихтиман, издигнат от ПП „ГЕРБ“ и избор на следващ от съответната кандидатска листа.

Председателят докладва постъпилите решения от Комисия за защита на личните данни. Дадена бе дума за разисквания и предложения. След запознаване с решенията единодушно с 11 гласа се подписа изричен протокол от всички членове, че са запознати с „Разпореждане“ и „Официално предупреждение“ от КЗЛД относно подадения сигнал от Йорданка Лесева от 25.09.2023 г.

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 11 гласа „ЗА", ОИК-Ихтиман взе следното решение:

**РЕШЕНИЕ**

**№ 0125-МИ**

**Ихтиман, 07.03.2024 г.**

*ОТНОСНО: Прекратяване предсрочно пълномощията на общински съветник в Община Ихтиман, издигнат от ПП „ГЕРБ“ и избор на следващ от съответната кандидатска листа.*

Във връзка с постъпило писмо от председателят на Общински съвет – Ихтиман, придружено със заявление от общинския съветник – Иван Георгиев Янкулов, което излага обстоятелствата за предсрочно прекратяване на пълномощията му, а именно назначаването му за заместник - кмет на Община Ихтиман, което изпълнява хипотезата за несъвместимост по смисъла на чл. 30, ал. 4, т. 4 от ЗМСМА. С Решение № 085-МИ от 30.10.2023 г. на Общинска избирателна комисия Ихтиман, Иван Георгиев Янкулов е обявен за избран общински съветник в Община Ихтиман.

След като се запозна със съдържанието на постъпилите документи и установи, че обстоятелствата за предсрочно прекратяване на пълномощията са налице, както и на основание чл. 87, ал. 1, т. 24, чл. 458, ал. 1 от Изборния кодекс, чл. 30, ал. 4, т. 4 от ЗМСМА и чл. 30, ал. 7 от ЗМСМА, Общинската избирателна комисия – Ихтиман

**Р Е Ш И:**

**ЗАЛИЧАВА** Иван Георгиев Янкулов, като избран общински съветник от ПП „ГЕРБ“;

**ОБЯВЯВА ЗА ИЗБРАН ЗА ОБЩИНСКИ СЪВЕТНИК** от кандидатската листа на ПП „ГЕРБ“ следващият в листата **СВЕТЛАНА ЙОРДАНОВА КОЛЕВА**.

Издава удостоверение на избраното лице и анулира издаденото на отказалият се.

Екземпляр от решението на Общинската избирателная комисия – Ихтиман да се изпрати на деловодството на Общинския съвет – Ихтиман.

Екземпляр от решението на Общинската избирателна комисия – Ихтиман да се изпрати на деловодството на Общинска администрация-Ихтиман.

Решението може да се обжалва пред Централната избирателна комисия в тридневен срок от обявяването му.

Решението се обявява на информационното табло и се публикува на интернет страницата на Общинска избирателна комисия – Ихтиман.

Председател:................

/Даниел Грънчаров/

Секретар:......................

/Илия Белитов/